google/wiki40b huggingface dataset:
Mário Kazda

Klubový hokej

Mário Kazda začínal s hokejom v klube HK Spartak Dubnica nad Váhom. Hráva na pozícii pravého krídla. Premiéru medzi mužmi absolvoval v sezóne 1994/95 v drese HK Spartak Dubnica, keď dostal príležitosť v 27 stretnutiach. Zahral si aj v mládežníckych výberoch. V drese Slovenskej reprezentácie do 18 rokov si zahral na Majstrovstvách Sveta do 18 rokov v C kategórii už, ale v sezóne 1993/94 v ktorej ešte hrával v Dubnici nad Váhom za juniorské mužstvo. Spoločne s ním si na týchto Majstrovstvách Sveta zahrali aj ďalší hráči pochádzajúci z Dubnice nad Váhom, Rastislav Pavlikovský, Róbert Tomík, Milan Kostolný a Patrik Nemčák. Z ďalších známych hokejistov boli jeho spoluhráčmi v tomto mužstve napríklad obrancovia Ľubomír Višňovský, Radoslav Suchý a útočníci Richard Zedník, Ronald Petrovický, Juraj Faith, Ľubomír Vaic, Juraj Štefanka, Rudolf Verčík a Peter Šlamiar. V sezóne 1994/95, kde hrával premiérovo medzi mužmi v Extralige za nováčika HK Spartak Dubnica nad Váhom si opäť obliekol mládežnícky reprezentačný dres. Zahral si na Majstrovstvách sveta Juniorov v B kategórii, kde si zahral v 7 stretnutiach. V novej sezóne hrával naďalej v Extralige za Dubnicu. Aj v tejto sezóne si zahral na Majstrovstvách sveta do 20 rokov. Už to, ale boli Majstrovstvá Sveta v A kategórii. Nastúpil v nich na 6 stretnutí. Za klub HK Spartak Dubnica nad Váhom odohral v Extralige ešte jednu sezónu. Bola to sezóna v ktorej HK Spartak Dubnica zostúpila do 1. hokejovej ligy SR. Počas sezóny si zahral aj za klub HC Dukla Nafta Senica v 1. hokejovej lige, kde si v jej drese zahral v 7 stretnutiach. V sezóne 1997/98 narukoval na základnú vojenskú službu do Michaloviec. Tam túto sezónu odohral v klube HC VTJ MEZ Michalovce. Po ukončení základnej vojenskej služby podpísal zmluvu s americkým klubom Quad City Mallards v lige UHL. Po 8 zápasoch sa vrátil opäť do klubu HK Spartak Dubnica nad Váhom. To už, ale klub hrával v 1. hokejovej lige, kde zostúpil po sezóne 1996/97. Pred začatím sezóny 1999/00 prestúpil aj zo spoluhráčmi z Dubnice Petrom Kotlárikom a Petrom Húževkom do klubu MsHK Žilina, kde odohral tri a pól sezóny. Počas sezóny 2003/03 prestúpil do klubu MHC Martin. V tomto klube začal aj novú sezónu, ktorú ale dokončil opäť v klube MsHK Žilina, kde sa vrátil.
Do sezóny 2004/05 vstúpil ako hráč Žiliny, ale tam odohral len 4 stretnutia. Ročník odohral ako hráč klubu HK Dubnica, ktorá sa do Extraligy vrátila po dlhej dobe. Po tejto sezóne ukončil aktívnu činnosť.

K hokeju sa vrátil až o 9 rokov neskôr v sezóne 2013/14 v drese MHK Dubnica nad Váhom v 2. hokejovej lige, kde mal klub MHK Dubnica postupové ambície. Po sezóne opäť skončil s hokejom.

V sezóne 2016/17 sa stal znovu členom kádra obnoveného A mužstva klubu MHK Dubnica nad Váhom, ktoré v sezóne 2015/16 nemalo seniorské mužstvo. V druhom finálovom zápase proti klubu MHK Humenné sa zranil a na rozhodujúci zápas, ktorý sa hral ma neutrálnej pôde na zimnom štadióne klubu MHK 32 Liptovský Mikuláš už nenastúpil. S klubom získal tituul v 2. hokejovej lige SR a vybojoval postup do Budiš 1. hokejovej ligy SR.
Gézoncourt

Poloha

Obec má rozlohu 5,34 km². Najvyšší bod je položený 305 m n. m. a najnižší bod 205 m n. m.

Obyvateľstvo

Počet obyvateľov obce je 168 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Na skalách (prírodná rezervácia)

Poloha

Priestor rezervácie sa nachádza vo vrcholovej partii rovnomenného vrchu s nadmorskou výškou 744 m v Brdoch. Geomorfologický spadá do celku Brdská vrchovina, podcelku Brdy, okrsku Třemšínská vrchovina a podokrsku Chynínská vrchovina.
Jedisan

Jedisan je historická oblasť Ukrajiny ohraničená riekami Dneper a Dnester a Čiernym morom. Na západe Jedisan hraničí s Budžakom a Besarábiou, na severe s Podolím, na východe s Divokými poľami.
V ranom stredoveku územie obývali kočovné kmene Kumánov a Pečenehov a slovanský kmeň Uličov. Po mongolskej invázii oblasť bola podriadená Zlatej horde, v 14. storočí teritórium pripadlo Moldavskému kniežatstvu, potom sa Jedisan stal súčasťou Litovského kniežatstva, pričom sa volal Dykra. V 1526 Jedisan obsadili Krymskí Tatári a sem sa presťahovali kočovné nogajské kmene a región sa stal súčasťou Nogajskej hordy. V 1792 celá oblasť pripadla Rusku.
Historické centrum Jedisanu je Očakov.
Monterblanc

Poloha

Obec má rozlohu 25,41 km². Najvyšší bod je položený 151 m n. m. a najnižší bod 46 m n. m.

Obyvateľstvo

Počet obyvateľov obce je 2 915 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Sauvessanges

Poloha

Obec má rozlohu 33,19 km². Najvyšší bod je položený 1 142 m n. m. a najnižší bod 776 m n. m.

Obyvateľstvo

Počet obyvateľov obce je 549 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Metropolitan Opera

Metropolitan opera (slovensky Metropolitná opera) je budova opery na Manhattane v štvrti Upper West Side v New Yorku. Bola založená v apríli 1880. Sú tu uvádzané všetky typy opier. Ako generálny manažér pôsobí Peter Gelb, hudobným režisérom je James Levine.
Metropolitná opera predstavuje pre USA najväčšiu organizáciu klasickej hudby a každoročne uvádza približne 220 operných predstavení. Je považovaná za jednu z najdôležitejších svetových operných scén a patrí medzi najväčšie na svete.
Capestang

Poloha

Obec má rozlohu 39,56 km². Najvyšší bod je položený 120 m n. m. a najnižší bod 0 m n. m.

Obyvateľstvo

Počet obyvateľov obce je 3 029 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Vielle-Tursan

Poloha

Obec má rozlohu 12,81 km². Najvyšší bod je položený 142 m n. m. a najnižší bod 64 m n. m.

Obyvateľstvo

Počet obyvateľov obce je 294 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Samson-de-Bonfossé

Poloha

Obec má rozlohu 6,28 km². Najvyšší bod je položený 159 m n. m. a najnižší bod 28 m n. m.

Obyvateľstvo

Počet obyvateľov obce je 890 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
ČEZ Motor České Budějovice

História

Prvý zápas hrali Juhočesi 28. decembra 1924 s SK Písek 2:1. AC Stadión hral už v prvom ročníku česko-slovenskej ligy. V sezóne 1950/51 získal klub jediný titul majstra. V sezóne 2003/2004 skončil klub na poslednom mieste v extralige, ale v nasledujúcej sezóne sa cez baráž vrátil do extraligy. Pred sezónou 2013/14 sa spoločnosť Mountfield rozhodla ukončiť spoluprácu s klubom a odišla do Hradca Králové. Skupine okolo bývalého hokejistu Radka Bělohlava sa následne kúpou licencie v 1. českej hokejovej lige podarilo zachrániť českobudějovický hokej.
Thun-Saint-Amand

Poloha

Obec má rozlohu 3,71 km². Najvyšší bod je položený 38 m n. m. a najnižší bod 14 m n. m.

Obyvateľstvo

Počet obyvateľov obce je 1 150 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Jacob van Campen

Život

Narodil sa v bohatej rodine v Haarleme a mladosť strávil v rodnom meste. Nakoľko bol zo vznešenej rodiny a mohol nakladať so svojim časom ako chcel, začal sa venovať maliarstvu ako svojmu koníčku. V roku 1614 sa stal členom Guild of Saint Luke a študoval maliarstvo u Fransa de Grebbera (z tohto obdobia sa zachovalo mnoho jeho malieb). Asi v rokoch 1616 – 1624 žil v Taliansku. Po návrate do Holandska sa začal venovať architektúre, v ktorej využil svoje si vypožičal od architektov ako Andrea Palladio, Vincenzo Scamozzi, a tiež využil vplyv Marca Vitruvia Pollia. A je to tiež hlavne on, kto je zodpovedný za obnovu neoklasického štýlu v holandskej barokovej architektúre – kombináciu domáceho, holandského murovaného štýlu s Vitruvianovými princípmi.
Van Campen spolu a jeho priateľ Constantijn Huygens navrhli nový dom pre Hugenotov. Po Van Campenovej smrti jeho práca silno ovplyvnila Johanna Mauritsa, princa z Nassau, dizajnéra záhrad v Kleve, a Frederika Williama Brandenburského.

Diela

Prvá známa van Campenova budova je Coymans house z roku 1625 v Amsterdame. V 30. rokoch 17. storočia van Campen a Pieter Post navrhli Mauritshuis v Haagu (palác, ktorý je dnes domovom Kráľovskej obrazovej galérie), a sám van Campen postavil tiež prvé holandské divadlo – amsterdamský Stadsschouwburg. Okolo roku 1645 van Campen navrhol kostol Nieuwe Kerk v Haarleme, ktorý bol ovplyvnený tvorbou anglického architekta Christophera Wrena. Jeho najznámejšou prácou je pravdepodobne veľká mestská radnica v Amsterdame (začiatok stavby v roku 1648), dnešný Kráľovský palác na námestí Dam.
Avrigney-Virey

Poloha

Obec má rozlohu 22,3 km². Najvyšší bod je položený 355 m n. m. a najnižší bod 230 m n. m.

Obyvateľstvo

Počet obyvateľov obce je 389 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Beaulieu-en-Argonne

Poloha

Obec má rozlohu 29,56 km². Najvyšší bod je položený 301 m n. m. a najnižší bod 146 m n. m.

Obyvateľstvo

Počet obyvateľov obce je 37 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Boulancourt

Poloha

Obec má rozlohu 6,44 km². Najvyšší bod je položený 117 m n. m. a najnižší bod 72 m n. m.

Obyvateľstvo

Počet obyvateľov obce je 357 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Montigny-en-Morvan

Poloha

Obec má rozlohu 20,09 km². Najvyšší bod je položený 521 m n. m. a najnižší bod 265 m n. m.

Obyvateľstvo

Počet obyvateľov obce je 319 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Albert Eichhorn

Životopis

Albert Eichhorn študoval v rokoch 1875 až 1878 protestantskú teológiu na univerzitách v Lipsku, Erlangene a Göttingene. Po skončení štúdia pôsobil až do roku 1884 v praktickej pastorácii.
V roku 1886 sa habilitoval na univerzite v Halle an der Saale a začal pôsobiť ako súkromný docent cirkevných dejín. Už v roku 1888 bol vymenovaný za mimoriadneho profesora. Riadnym profesorom sa stal v roku 1896.
V rokoch 1901 až 1913 pôsobil ako profesor na univerzite v Kiele. Následne sa u neho naplno prejavili symptómy Parkinsonovej choroby, a tak bol nútený zanechať akademickú činnosť. Zvyšok života strávil v meste Braunschweig. Zomrel 3. augusta 1926.
Albert Eichhorn je považovaný za zakladateľa Nábožensko-dejinnej školy.
Beauregard-et-Bassac

Poloha

Obec má rozlohu 12,02 km². Najvyšší bod je položený 229 m n. m. a najnižší bod 125 m n. m.

Obyvateľstvo

Počet obyvateľov obce je 289 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Friedrich Hölderlin

Životopis

Jeho život a tvorbu zrejme poznačilo, že otca stratil už vo veku dvoch rokov. Jeho matka si priala, aby sa jej syn stal evanjelickým kňazom. Začal navštevovať latinskú školu v Nürtingene, neskôr to boli evanjelické kláštorné školy vo Württembergu a Maulbronne.

Univerzitu vyštudoval v Tübingene, kde sa spriatelil s filozofmi Herderom a Schellingom. Vo svojom štúdiu pokračoval na univerzite v Jene, kde sa zoznámil s Goethem, Schillerom a Fichtem. Pracoval ako domáci učiteľ.
Vo svojích dielach často imitoval Schillera. Považuje sa za romantického melancholika. Väčšinu života prežil sužovaný duševnou chorobou. Silný pocit osamelosti sa snažil preklenúť hraním na klavíri, kreslením, čítaním, písaním a cestovaním. V jeho tvorbe je prítomný prvok, ktorý jeho súčasníci označovali ako „dotyk šialenstva“. Jeho básne najčastejšie vychádzali jednotlivo. Spočiatku písal hymny, ódy a elégie (Brod und Wein). Väčšiu pozornosť vzbudil až vydaním diela „Hyperion“. V tomto diele sa stáva princípom gréckej kultúry postava Diotima. Ovplyvnený bol nielen gréckou kultúrou, ale aj antikou. V znamení antiky je jeho ďalšie dielo „Der Tod des Empedokles". Po jeho smrti bolo vydané jeho dielo „Gedichte."
Rovnako ako Goethe a Schiller - jeho starší vrstovníci - Hölderlin bol vášnivým obdivovateľom antickej gréckej kultúry.
Pľúcnatce

Rozmnožovanie a vývin

Pľúcnaté ulitníky sú hermafrodity s dosť zložitým reprodukčným aparátom: Gonáda (ovitestes) je v pláš.ovej dutine vzadu, sčasti obalená hepatopankreasom. Gonodukt smeruje dopredu, ako slepý lalok je naň napojená bielková žľaza a ďalšie akcesorické žľazy, ktoré produkujú rôsolovitý alebo blanitý obal vajíčka. Vyústenie pohlavných orgánov je na pravej strane pri hlave: nachádza sa tu penis a obyčajne aj zvláštny orgán, tzv. šípový vak (bursa telae). Šípový vak obsahuje tenké ostré vápnité šípy, z ktorých jeden sa pri kopulácii zabodáva do tela partnera. Predpokladá sa, že účelom tohto zariadenia je vzájomné dráždenie. Pri kopulácii si jedince vlastne vymieňajú spermie.
Sapirova-Whorfova hypotéza

Sapirova-whorfova hypotéza je hypotéza, že jazyk určuje spôsob, akým ľudia vnímajú okolitý svet a štrukturujú skúsenosť.
S touto zrejme najslávnejšou teóriou so základmi v jazykovom relativizme prišiel americký štrukturalistický lingvista Edward Sapir v 30. rokoch 20. storočia. Nechal sa inšpirovať zistením svojho učiteľa, slávneho antropológa Franza Boasa, ktorý si všimol, že indiánske jazyky sa značne odlišujú od indoeurópskych dokonca aj vo vyjadrovaniach rovnakých reálií. Sapir potom sformuloval hypotézu, podľa ktorej je poňatie reálneho sveta vystavené na jazykových zvyklostiach konkrétnej danej komunity, ktoré potom predurčujú určitý výber interpretácie reality – žijeme teda bez veľkej nadsázky v iných svetoch. So Sapirovou pracou prišiel do kontaktu Benjamin Lee Whorf, ktorý za neho suploval na univerzite, a následne jeho úvahy prehĺbil a radikálne rozpracoval. Názor väčšiny antropológov a lingvistov na ich závery, ktoré vošli do povedomia ako Sapir-Whorfova hypotéza, je však dnes skeptická, pretože myslenie nie je úplne redukovateľné iba na jazyk a rada významov môže byť vyjadrená neverbálnymi alebo mimojazykovými prostriedkami, ako je napríklad mimika, posunky, umenie, jazykový alebo situačný kontext apod.
Maizey

Poloha

Obec má rozlohu 14,91 km². Najvyšší bod je položený 393 m n. m. a najnižší bod 212 m n. m.

Obyvateľstvo

Počet obyvateľov obce je 185 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Casey Ryback

Casey Ryback je fiktívna postava a akčný hrdina z filmov Prepadnutie v Pacifiku z roku 1992 a Prepadnutie 2: Temné územie z roku 1995. Postavu si zahral hollywoodsky akčný herec Steven Seagal. Ryback je poručík Navy SEALs a kuchár, s vrcholovým výcvikom v bojových umeniach, výbušninách, špeciálnych zbraniach a taktikách. Je majstrom boja bez zbrane, vysoko kvalifikovaný v boji so strelnými zbraňami, bodnoreznými zbraňami a inými formami boja.
Krvavček kanadský

Krvavček kanadský (Sanguinaria canadensis) je rastlina, ktorá rastie na severe centrálnej časti Spojených štátov a v Kanade.
Táto 20-30 cm vysoká bylina s bielym kvetom kvitne v apríli až máji. Jej hlavný koreň vylučuje krvavočervenú šťavu. Tá pravdepodobne inšpirovala domorodé obyvateľstvo Ameriky, ktoré s touto rastlinou experimentovalo na poli medicíny. Krvavček kanadský bol jedným z najpopulárnejších bylinných liekov medzi Indiánmi.
Slovenská bridžová liga

Slovenská bridžová liga skratka SBL sa na Slovensku hrá od roku 2003. Je to súťaž 4-8 členných družstiev.

Model ligy od roku 2012

Prvú ligu hrá 8 družstiev systémom každý s každým, štartovné čísla sú pridelené podľa výsledkov predchádzajúceho ročníka, na jarnom sústredení v poslednom kole hrá 1. proti 2., 3. proti 4. atď. z predchádzajúceho ročníka. Jesenné sústredenie sa hrá tiež systémom každý s každým, v poslednom kole hrá 1. proti 2. atď. podľa výsledkov jarnej časti.

Model ligy od roku 2007

V roku 2007 sa SBL rozdelila na Prvú a Druhú ligu.

Prvá liga

V prvej lige bolo 6 družstiev. Tieto spolu hrajú systémom každý s každým, družstvá sa stretnú dvakrát, raz ako domáci a raz ako hostia. Zápasy sa hrajú na 20 rozdaní. Posledné dve družstvá z prvej ligy zostupujú a víťazi druhej ligy postupujú.
V r. 2007 sa do prvej ligy hrala kvalifikácia v dvoch konferenciách Východ a Západ, z každej konferencie postúpili do prvej ligy tri družstvá.

Druhá liga

Druhá liga je rozdelená na dve regionálne druhé ligy - Východ a Západ.
Druhá liga je otvorenou súťažou, do ktorej sa môže prihlásiť ľubovoľné slovenské družstvo, hráči družstva nemôžu byť zároveň hráčmi prvoligového družstva. Víťazi Druhej ligy postupujú do Prvej ligy.

Výsledky 2. ligy 2007

V roku 2007 sa do druhej ligy Západ prihlásilo 6 družstiev a do druhej ligy Východ 8 družstiev.

Model ligy v roku 2003

V roku 2003 sa hralo systémom každý s každým na 32 rozdaní, ligu hralo 10 družstiev.

Bridžová liga v Česko-Slovensku

Počas existencie Česko-Slovenska sa nehrala slovenská liga. Slovenské družstvá hrávali v českej druhej lige, v Moravskej skupine. Bratislavské družstvo sa prebojovalo do Prvej ligy a dlhodobo sa v nej udržalo a umiestňovalo sa na popredných miestach. Košické družstvo sa do Prvej ligy dvakrát prebojovalo, ale vždy po roku z nej zostúpilo.
Saint-Viaud

Poloha

Obec má rozlohu 32,63 km². Najvyšší bod je položený 51 m n. m. a najnižší bod 0 m n. m.

Obyvateľstvo

Počet obyvateľov obce je 2 111 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Ľubica Adamčíková

Životopis

Od roku 1962 pôsobila na Prírodovedeckej fakulte UK v Bratislave, na Katedre fyzikálnej a teoretickej chémie. Titul DrSc. získala v roku 1996, profesorkou sa stala v roku 1998.
K hlavným oblastiam jej záujmu patrila kinetika chemických reakcií a oscilačné reakcie.
Iced Earth

Obdobie rokov 1985-1991

Skupina mala na začiatku svojho pôsobenia finančné problémy. Prvým spevákom skupiny bol Gene Adam, ktorý so skupinou nahral dve demonahrávky Psychtic Dreams (1986) a Enter The Realm (1988). Okrem dvoch demonahrávok ešte so skupinou vydal debutový album, ktorý nesie rovnomenný názov ako názov skupiny Iced Earth. V roku 1991 zo skupiny Gene Adam odišiel, dôvodom bolo, že mu Jon Schaffer nedovoloval písať texty skladieb.

Album Burnt Offerings

Druhý úspešný štúdiový album skupiny, na čele s novým spevákom Mattom Barlowom. Album je považovaný za ich najtvrdší. Vyšiel 14. apríla 1995.

Zaujímavosti

V roku 2004 prišel do skupiny Tim "Ripper" Owens, známy predovšetkým z heavy metalovej legendy Judas Priest, ktorý nahradil Matta Barlowa. Matt Barlow nemal čas na skupinu, dôvod bol, že sa musel starať o rodinu, ktorou dlho zanedbával. Ale v roku 2008 prišel znovu. So skupinou nahral album The Crucible of Man: Something Wicked Part 2. V roku 2010 opäť odchádza a o rok neskôr zakladá svoju novú skupinu Ashes of Ares.

Rok 2011–súčasnosť

V roku 2011 prišel do skupiny spevák Stuart Block, známy zo skupiny Into Eternity, ktorá hrá progresívny death metal. Ale v skupine Iced Earth sa musel preorientovávat na heavy metal. Tento spevák má veľmi dobrý hlas, niečo medzi Robom Halfordom zo skupiny Judas Priest a Brucom Dickinsnom zo skupiny Iron Maiden. Ale v niektorých skladbách má sklony k jemnejšiemu growlingu. Toho roku vydal so skupinou veľmi úspešný album Dystopia, ku ktorému napísal nejviac skladeb z celej skupiny. V roku 2014 vydáva skupina Iced Earth svoj druhý album s novým spevákom a celkovo jedenástý v poradí Plagues of Babylon, ktorý je tiež veľmi kvalitný. Turné k tomuto albumu zvládli v ten istý rok. V roku 2017 bol vydaný nový album s názvom Incorruptible.
Rozširujúca karta

Rozširujúca karta (angl. expansion card; iné názvy: karta, počítačová karta, rozširujúca doska, adaptér, adaptérová karta, karta príslušenstva) je v počítačovej technike doska s plošnými spojmi, ktorú možno umiestniť do rozširujúceho slotu matičnej dosky počítača na zvýšenie funkcionality počítačového systému. Jedna strana rozširujúcej karty je vybavená lištou, ktorá kartu drží, a pomocou ktorej je možné jej umiestnenie a prichytenie do šasi počítačovej skrinky. Na spodnej strane karty sú umiestnené kontakty, ktoré umožňujú elektrický kontakt medzi rozširujúcou kartou a konektorom zbernice matičnej dosky.
Matičná doska má obvykle viacero typov konektorov. Záleží od štandardu, pre ktorý je matičná doska určená, od jej typu (form factor), a celkového technického riešenia matičnej dosky. Umiestnenie karty je teda závislé od typu použitého konektoru – zbernice, od rozmerov karty – jej dĺžka a výška (je to dané skrinkou počítača) a tiež od prídavného priestoru, ktorý karta vyžaduje (prídavné chladenie, predpísaný priestor okolo karty, prídavné konektory pre pripojenie externých vodičov a pod.)
Karty sa vyrábajú v rôznych profiloch. Profil určuje, aká je karta vysoká. Tomuto profilu – výške – sa prispôsobuje aj upevňovacia lišta. Plná výška karty je 120 / 18 mm, existujú karty polovičnej výšky a tzv. trištvrťkové karty.

Dejiny rozširujúcich kariet

Prvý počítač s koncepciou rozširujúcich kariet bol Altair, ktorý vzikol v roku 1975. Používali sa rôzne typy zberníc v závislosti od výrobcu počítača. Prvou skutočne štandardizovanou zbernicou bola PC bus v počítači XT firmy IBM v roku 1981. Tým vznikom prvý počítač štandardu PC, ktorý poznáme až dodnes. Zbernica bola tvorená 8 bitovými ISA slotmi. Neskôr sa táto zbernica rozšírila o 16 bit ISA sloty, a tak vznikol PC typu AT (1984). Potom vznikli rôzne odrody ISA – napr. MCA, EISA, VESA Local BUS ..., ktoré však už nenašli širšie uplatnenie. Skutočným prielomom bol rok 1991, kedy prišla firma Intel so zbernicou PCI. Táto zbernica prišla s mikroprocesorom Pentium. Zbernica úplne vytlačila staršiu ISU, a aj dnes je základnou zbernicou počítača typu AT. S potrebou akcelerácie grafiky a potreby prenosu väčšieho objemu údajov sa z PCI odčlenil špecializovaný grafický port, ktorý však umožňuje pripojenie len jednej karty. Zo začiatku to bol AGP (1997), neskôr PCIE (2005).
Tieto zbernice sa používajú v počítačoch štandardu IBM PC. Mnohí iní výrobcovia počítačov používajú vlastné typy zberníc, aby sa mohli používať len nimi vyrábané rozširujúce karty.
Relatívna výška vrcholu

Relatívna výška vrcholu (niekedy tiež prominencia alebo význačnosť) je pojem, označujúci relatívnu výšku vrchu. Počíta sa ako prevýšenie (rozdiel výšok) medzi vrcholom a najvyšším (tzv. kľúčovým) sedlom s nejakým vyšším (tzv. materským) vrchom. Inými slovami ide o počet výškových metrov, o ktoré musíme minimálne zostúpiť, aby sme mohli začať stúpať na nejaký vyšší vrchol.
Alternatívna definícia využíva stúpajúcu hladinu mora – keby hladina mora stúpla až do takej výšky, ktorá by z vrcholu daného vrchu urobila najvyšší bod samostatného ostrova, potom relatívna výška danej hory zodpovedá teoretickej nadmorskej výške vrcholu pri takto zvýšenej hladiny mora.
Pri stanovení relatívnej výšky vrcholu sa počíta s prirodzeným tvarom terénu, bez zásahov človeka. Napr. kľúčovým sedlom pre Kilimandžáro je Suezská šija, a nie hladina Suezského prieplavu. Rovnako sa nezapočítava snehová a ľadová pokrývka – ani v sedle, ani na vrchole.

Využitie relatívnej výšky vrcholu

Relatívna výška vrcholu sa využíva predovšetkým na hodnotenie významnosti jednotlivých vrcholov, resp. odlíšenie toho, čo sa považuje za samostatný vrchol (vrch) a čo už nie. Neexistuje jednotné kritérium pre všetky svetové pohoria, to sa zvyčajne volí vzhľadom k charakteru pohoria alebo oblasti.
Napríklad v USA sa za samostatný vrchol zvyčajne považujú vrchy s relatívnou výškou vrcholu nad 500 stôp (asi 152 m) a rovnakú hranicu používajú aj škótske munros. Pre alpské alebo tatranské vrchy sa väčšinou používa relatívna výška 100 metrov.
Vrchy s relatívnou výškou nad 1 500 metrov sa označujú ako ultra. Dodnes bolo vo svete identifikovaných asi 1 515 takýchto vrcholov: 637 v Ázii, 355 v Severnej Amerike, 209 v Južnej Amerike, 119 v Európe (vrátane Kaukazu), 84 v Afrike, 69 v Austrálii a Oceánii a 39 v Antarktíde.
Pre české vrchy bola v rámci projektu Tisícovky Čiech, Moravy a Sliezska zvolená relatívna výška vrcholu minimálne 15 metrov (a izolácia 400 m) pre tzv. hlavné vrcholy a 5 metrov (a izolácia 200 m) pre vedľajšie vrcholy. Najvýraznejšie tisícovky s relatívnou výškou minimálne 100 metrov (a izoláciou 1 km) sa označujú ako ultratisícovky.